b'\n_START_ARTICLE_\nGlogerfestspillene\n_START_PARAGRAPH_\nGlogerfestspillene er en \xc3\xa5rlig kammermusikkfestival p\xc3\xa5 Kongsberg som arrangeres av Glogerakademiet den siste helgen i januar hvert \xc3\xa5r. Festspillene har f\xc3\xa5tt navn etter Kongsberg kirkes Glogerorgel, som er et av de sentrale instrumentene under festspillene._NEWLINE_Glogerfestspillene ble arrangert for f\xc3\xb8rste gang i 2001 etter initiativ fra Reidar Hauge. Isa Katharina Gericke (fra 2001) og Olof Bomann (fra 2008) er kunstneriske ledere for festspillene og Margit \xc3\x85sarmoen er siden 2012 daglig leder.'